Γαλερία Βαλερία

H Γαλερία Βαλερία, λατιν. Galeria Valeria (απεβ. 315) ήταν Αυτοκράτειρα ως σύζυγος του Γαλερίου, Ρωμαίου Αυτοκράτορα της Ανατολής.

μικρογραφία|δεξιά|200px|Φόλλις (40 νούμμια) με τη μορφή της Βαλερίας, συζύγου τού Γαλερίου. Επιγραφή: GAL[ERIA] VALERIA AVG[USTA].

 Βιογραφία 
Η Βαλερία ήταν κόρη του Διοκλητιανού Αυτοκράτορα των Ρωμαίων, μετά Αυτοκράτορα της Ανατολής, και της Πρίσκας.

Το 293 ο Διοκλητιανός οργάνωσε την τετραρχία (Διοκλητιανός, Μαξιμιανός, Κωνστάντιος Α΄ Χλωρός, Γαλέριος) και το ίδιο έτος πάντρεψε την κόρη του με τον Γαλέριο, τον οποίο αναβίβασε σε Καίσαρα'''. Τότε το όνομά της έγινε Γαλερία Βαλερία. Ο γάμος κανονίστηκε από τον Διοκλητιανό, για να ενισχύσει τους δεσμούς μεταξύ των μελών της τετραρχίας  Christian Settipani: Continuité gentilice et Continuité familiale dans les familles sénatoriales romaines à l'époque impériale, Linacre College, Oxford University, « Prosopographica & Genealogica », 2000, pag. 597, ISBN 1-900934-02-7 . Η Βαλερία, όπως και η μητέρα της Πρίσκα"Prisca, Galeria Valeria, and Candidianus", s.v. "Diocletian", De Imperatoribus Romanis., σύζυγος του Διοκλητιανού, ήταν μυστικά χριστιανές, γεγονός που δεν το δήλωναν δημοσίως, παρόλο ότι ήταν γνωστό στους συζύγους τους. Τον Νοέμβριο του 308 η Βαλερία αναβιβάστηκε σε Αυγούστα και μητέρα του στρατοπέδου'' (mater castrorum). Παρόλο ότι ο Γαλέριος είχε εκδώσει νομίσματα στο όνομα τής συζύγου του, την κρατούσε φυλακισμένη μέσα στα ανάκτορά του. Δεν απέκτησαν παιδιά, και υιοθέτησαν τον νόθο γιο τού Γαλερίου, τον Κανδιδιανό.

Το 311 που απεβίωσε ο Γαλέριος, οι δύο γυναίκες ελευθερώθηκαν από τον κατ’ οίκον περιορισμό, που τους είχε επιβληθεί ως χριστιανές, από το Διοκλητιανό και τον Γαλέριο, με την εφαρμογή του διατάγματος της Νικομήδειας, από το 303. Τη διαχείριση των τυχών τής Βαλερίας και της Πρίσκας ανέλαβε ο Λικίνιος. Οι δύο γυναίκες πάντως διέφυγαν από αυτόν προς τον αντίπαλό του, τον Μαξιμίνο Δάια, του οποίου η κόρη είχε μνηστευτεί τον Κανδιδιανό, γιό του Γαλερίου. Ο Μαξιμίνος Δάιας έκανε πρόταση γάμου στη Βαλερία, αλλά αυτή αρνήθηκε, καθώς και αυτός ήταν διώκτης των Χριστιανών. Τότε ο Μαξιμίνος Δάιας την εξόρισε στη Συρία, και κατάσχεσε τις ιδιοκτησίες της. Ο Διοκλητιανός, άρρωστος και αδύναμος, δεν κατάφερε να επιτύχει την επιστροφή τής κόρης του Βαλερίας σε εκείνον  Σμιντ, Ζοέλ: Αναμνήσεις του Μ. Κωνσταντίνου, Εκδόσεις Καστανιώτη, Αθήνα, 1999,σελ. 175. ISBN 960-03-2548-0. . Το 313 που ο Μαξιμίνος Δάιας απεβίωσε, ο Λικίνιος διέταξε τον θάνατο των δύο γυναικών, αλλά αυτές διέφυγαν, και κρύβονταν για ένα έτος. Όταν βρέθηκαν στη Θεσσαλονίκη, συνελήφθησαν από τους στρατιώτες του Λικίνιου και αποκεφαλίστηκαν στην κεντρική πλατεία της πόλης, ενώ τα πτώματά τους πετάχτηκαν στη θάλασσα Monumenta Graeca et Romana: Mutilation and transformation : damnatio memoriae and Roman imperial portraiture. BRILL. 1 January 2004. pp. 221–. ISBN 90-04-13577-4..

Η Βαλερία συμπαθούσε τους Χριστιανούς, ενώ ο Γαλέριος τους καταδίωκε και τους εκτελούσε. Αυτή αγιοποιήθηκε από την καθολική εκκλησία.

Οικογένεια
Παντρεύτηκε τον Γαλέριο Ρωμαίο Αυτοκράτορα της Ανατολής, και είχε τέκνο:
 Βαλερία Μαξιμίλλα άκμασε 293-312, παντρεύτηκε τον Μαξέντιο Ρωμαίο Αυτοκράτορα της Δύσης.

 Παραπομπές 

Κατηγορία:Ρωμαίες Αυτοκράτειρες